**Ministru kabineta noteikumu projekta “Grozījums Ministru kabineta 2007.gada 17.jūlija noteikumos Nr.493 „Noteikumi par izpletņlēcēju desantēšanu un izpletņlēcēju desantēšanas atļaujas izsniegšanas kārtību”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Nav attiecināms atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2018.gada 6.marta sēdes protokollēmuma (prot. Nr.14, 40.§) 3.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts „Grozījums Ministru kabineta 2007.gada 17.jūlija noteikumos Nr.493 „Noteikumi par izpletņlēcēju desantēšanu un izpletņlēcēju desantēšanas atļaujas izsniegšanas kārtību”” (turpmāk - projekts) izstrādāts, lai izpildītu Ministru kabineta 2018.gada 6.marta sēdes protokollēmuma (prot. Nr.14, 40.§) 3.punktā doto uzdevumu ministrijām izvērtēt, vai attiecīgās nozares normatīvie akti, kas paredz fizisko personu datu apstrādi, atbilst Vispārīgās datu aizsardzības regulas prasībām, un, ja nepieciešams, izstrādāt normatīvo aktu projektus un noteiktā kārtībā iesniegt tos izskatīšanai Ministru kabinetā.2016.gada 27.aprīlī tika pieņemta Eiropas Parlamenta un Padomes regula (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk - Regula Nr.(ES)2016/679), kurā tiek aktualizēti jau pastāvošie principi, izveidojot vienotus personas datu aizsardzības noteikumus, kas būtu spēkā visā Eiropas Savienības teritorijā. Ņemot vērā, ka Regula Nr.(ES)2016/679 satur deleģējumu dalībvalstīm veidot normatīvo regulējumu attiecīgajā jomā, izpildot Regulas Nr.(ES)2016/679 prasības, 2018.gada 21.jūnijā ir pieņemts Fizisko personu datu apstrādes likums, kas stājās spēkā 2018.gada 5.jūlijā.Projekts paredz svītrot Ministru kabineta 2007.gada 17.jūlija noteikumu Nr.493 „Noteikumi par izpletņlēcēju desantēšanu un izpletņlēcēju desantēšanas atļaujas izsniegšanas kārtību” (turpmāk – noteikumi Nr.493) visā 2.pielikuma “Iesniegums izpletņlēcēju desantēšanas atļaujas saņemšanai” tekstā pieprasīto informāciju par deklarētās dzīvesvietas adresi.Šāds grozījums tiek veikts, lai nodrošinātu noteikumu Nr.493 atbilstību Fizisko personu datu apstrādes likuma un Regulas Nr.2016/679 prasībām.Ar grozījuma izdarīšanu noteikumos Nr.493 tiek pilnveidots valsts pārvaldes pakalpojums “Izpletņlēcēju desantēšanas atļaujas izsniegšana”, samazinot pakalpojuma pieprasītājam norādāmās informācijas apjomu iesniegumā, lai saņemtu izpletņlēcēju desantēšanas atļauju. Šo pakalpojumu var pieprasīt, izmantojot gan klātienes, gan neklātienes kanālus. Fizisko personu datu apstrādes likuma 25.panta pirmā daļa noteic, ka datu apstrāde ir atļauta, ja ir vismaz viens no Regulas Nr.2016/679 6.panta 1.punktā noteiktajiem pamatojumiem. Konkrētā gadījumā netiek konstatēts neviens no Regulas Nr.2016/679 6.panta 1.punktā noteiktajiem pamatojumiem.Atbilstoši Regulas Nr.2016/679 5.panta 1.punkta c) apakšpunktam personas dati ir adekvāti, atbilstīgi un ietver tikai to, kas nepieciešams to apstrādes nolūkos (“datu minimizēšana”).Tā kā komersanta vai biedrības atbildīgās amatpersonas un izpletņlēcēju desantēšanai ieceltās atbildīgās personas (galvenais instruktors, lēcienu vadītājs, atbildīgais tehniskais instruktors, gaisa kuģa kapteinis, par gaisa kuģa tehnisko apkopi atbildīgās personas) ir komersanta vai biedrības darbinieki un noteikumu Nr.493 2.pielikuma 1.punktā ir jau noteikta prasība norādīt komersanta vai biedrības juridisko adresi, izpletņlēcēju desantēšanas atļaujas saņemšanai nav nepieciešami dati par komersanta vai biedrības darbinieku deklarētās dzīvesvietas adresi. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, V/A “Civilās aviācijas aģentūra”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību** **un administratīvo slogu** |

|  |  |  |
| --- | --- | --- |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti vai biedrības, kas iesniedz iesniegumu izpletņlēcēju desantēšanas atļaujas saņemšanai. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes**  |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Par noteikumu projekta izstrādi tika informēti sabiedrības pārstāvji, ievietojot paziņojumu par līdzdalības iespējām tiesību akta izstrādes procesā Satiksmes ministrijas tīmekļvietnē 2019.gada 29.augustā <http://www.sam.gov.lv/satmin/content/?cat=553> |
| 3. | Sabiedrības līdzdalības rezultāti | Iebildumi vai priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekta izpildē iesaistītās institūcijas | V/A “Civilās aviācijas aģentūra”. |
| Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ar projektu netiek paplašinātas iestādei normatīvajos aktos noteiktās funkcijas.Projekts neparedz jaunu institūciju izveidi vai esošo institūciju likvidāciju vai reorganizāciju, kā arī projektam nav ietekmes uz esošo institūciju cilvēkresursiem |
| Cita informācija | Nav. |

Satiksmes ministrs T.Linkaits

Vīza: valsts sekretāra p.i. Dž.Innusa